Poštovani ravnatelji, stručni suradnici, razrednici, nastavnici i učenici  
osmih razreda,  
  
obraćamo vam se iz Industrijske strojarske škole, Zagreb s prijedlogom da vaša škola sudjeluje u webinaru ISŠ-a u utorak 24. travnja 2018. godine u  
8:50 sati. Cilj webinara je promocija strukovnog obrazovanja i deficitarnihzanimanja koja imaju visoku zapošljivost, a cilj je i informiranje o  
mogućnostima stipendiranja deficitarnih zanimanja od strane Grada Zagreba iMinistarstva poduzetništva i obrta. Od vaše škole očekuje se mrežna  
povezanost i klik na poveznicu <[https://connect.carnet.hr/strukovnoobrazovanje>](https://connect.carnet.hr/strukovnoobrazovanje%3E)<https://connect.carnet.hr/strukovnoobrazovanje> te oprema za projekciju i,  
naravno, vaše dragocjeno vrijeme i volja za organizaciju i provedbu ovog webinara koji je sa zanimanjem prihvaćen i od strane MZO-a pa će u webinaru  
sudjelovati i ministrica prof. dr. sc. Blaženka Divjak kao i ministričina pomoćnica prof. Lidija Kralj.  
  
Virtualna soba webinara ISŠ-a za osmaše bit će otvorena već od 8:15 sati 24. travnja, ali i već danas možete pokušati uključiti se. Naravno, pisat će vam  
da webinar još nije počeo.   
  
Kratke upute za one koji se do sada nisu prijavljivali na webinar:  
  
1. Kliknite na poveznicu webinara:  
<[https://connect.carnet.hr/strukovnoobrazovanje>](https://connect.carnet.hr/strukovnoobrazovanje%3E)  
<https://connect.carnet.hr/strukovnoobrazovanje>  
  
2. Ako se traži instaliranje, dopustiti instaliranje Adobe Connect Add-in.  
  
3. Za sudjelovanje možete koristiti svoj AAIEdu.Hr elektronički identitet  
(@skole.hr) ili, još bolje, možete se prijaviti kao gost upisujući naziv  
škole i mjesto u kojem se vaša škola nalazi.  
  
4. Naposljetku, u posebnom prozoru otvara se Adobe Connect stranica našeg  
webinara.  
  
Webinar ISŠ-a zamišljen je tako da u uvodnom dijelu pružimo osnovne informacije o Školi i zanimanjima za koja obrazujemo učenike. Video prilogom  
o našoj Školi učenicima ćemo slikovito pokazati kako izgleda teorijska i praktična nastava kao i što rade učenici u pojedinim zanimanjima.   
  
Nadamo se da smo vas barem malo zainteresirali i ističemo da bi trajanje webinara ISŠ-a stavili u vremenski okvir od 40-ak minuta kako bi vam  
minimalno remetili nastavu, a opet sve zainteresirane upoznali s mogućnostima strukovnog obrazovanja.   
  
Vjerujemo da će webinar ISŠ-a, kao suvremena forma, biti zanimljiv i učenicima koji nisu zainteresirani za strukovno obrazovanje, pogotovo stoga  
što bi učenici imali mogućnost uključiti se u online Kahoot kviz koristeći svoje pametne telefone, računala ili tablete. Za kolaboraciju koristit ćemo  
digitalni alat Mentimeter. Nije teško, a zabavno je. Ako uspijete odvojiti još nekoliko minuta vašeg vremena, možete na poveznici  
<[https://www.youtube.com/watch?v=8365W-FBuuI>](https://www.youtube.com/watch?v=8365W-FBuuI%3E)<https://www.youtube.com/watch?v=8365W-FBuuI> pogledati kako nam je bilo prošle godine. Ove godine bit ćemo još interaktivniji i dinamičniji.  
  
Nisu potrebne prethodne najave, ali vaše sudjelovanje bilo bi nam dragocjeni pokazatelj da smo i vi i mi na pravom putu osuvremenjivanja komunikacije u  
osvješćivanju pogodnosti i važnosti strukovnog obrazovanja.   
  
Zahvaljujemo se na vašem vremenu i radujemo se vašem sudjelovanju!